Woodlands Northin metroasema

Woodlands North on asema Singaporen Mass Rapid Transit -metrojärjestelmässä. Se sijaitsee Woodlands Northin keskustassa Woodlands North Coast Roadin varrella, Admiralty Road Westin varrella, ja on Thomson–East Coast Linen (TEL) pohjoinen pääteasema. Aseman rakentaminen alkoi vuonna 2014, ja se avattiin osana linjan ensimmäistä vaihetta 31. tammikuuta 2020. 1. tammikuuta 2027 asemalta avautuu vaihtoyhteys Malesian puolelle johtavaan Johor Bahru–Singapore RTS:ään. Historia Asema julkistettiin osana 22 asemasta koostuvaa Thomson Linea (TSL) 29. elokuuta 2012. Sopimus T202 Woodlands Northin aseman ja siihen liittyvien tunnelien suunnittelusta ja rakentamisesta myönnettiin Penta-Ocean Construction Co Ltd:lle marraskuussa 2013. Aseman rakennustyöt aloitettiin vuonna 2014. Tuolloin linjan odotettiin valmistuvan vuonna 2019. 15. elokuuta 2014 Land Transport Authority (LTA) ilmoitti, että Thomson Line yhdistyy Eastern Region Lineen muodostaen Thomson–East Coast Linen (TEL). Asema rakennettiin osana ensimmäistä vaihetta (TEL1), joka koostuu kolmesta asemasta tämän aseman ja Woodlands Southin välillä. 19. syyskuuta 2019 silloinen liikenneministeri Khaw Boon Wan ilmoitti, että ensimäinen vaihe avautuu ennen tammikuun 2020 loppua. LTA ilmoitti myöhemmin joulukuussa, että ensimmäinen vaihe avataan 31. tammikuuta 2020. Ennen kuin linja avattiin, asemille pidettiin avoimet ovet 11. tammikuuta 2020. RTS Kesäkuussa 2011 ilmoitettiin, että asemalta on vaihtoyhteys ehdotettuun rajat ylittävään metrolinjaan Malesian puolelle. 16. tammikuuta 2018 Malesian ja Singaporen välillä allekirjoitettiin kahdenvälinen sopimus hankkeesta Singaporen ja Malesian johtajien retriitin yhteydessä. Sopimus viimeisteli hankkeen tietyt osa-alueet, mukaan lukien huoltotilat, liikennöitsijän ja tullitilat. Hanketta kuitenkin siirrettiin 21. toukokuuta 2019 Malesian taloudellisten seuraamusten vuoksi. 31. lokakuuta samana vuonna Malesia suostui jatkamaan RTS-projektia alhaisemmalla kustannuksella, vaikka hanke oli edelleen keskeytettynä 30. huhtikuuta 2020 asti. COVID-19-pandemian vuoksi sovittiin, että hankeen keskeytystä jatketaan 31. heinäkuuta 2020 asti. Hankkeen toteutus jatkui virallisesti 30. heinäkuuta 2020, ja sen odotetaan valmistuvan vuoden 2026 loppuun mennessä. Sopimus RTS:n Woodlands Northin aseman ja siihen liittyvien tunnelien rakentamisesta myönnettiin Penta-Ocean Construction Co Ltd:lle. Sopimus sisältää Singaporen tulli-, maahanmuutto- ja karanteenirakennuksen (CIQ) rakentamisen. Rakentaminen alkoi vuoden 2021 alussa. 22. tammikuuta 2021 RTS:n Singaporen puolisen osuuden rakentaminen alkoi peruskiven muurausseremonialla aseman läheisyydessä. 29. tammikuuta 2021 China Communications Construction Company Limitedille myönnettiin toinen sopimus tunnelien ja viaduktien rakentamisesta. Malesian kuningas Ibrahim Iskandar Johorista vieraili asemalla 7. toukokuuta 2024 valtiovierailullaan Singaporeen. Lähteet